Síðan var farið yfir helstu breytingar milli ára varðandi rekstrarkostnað og rekstrarforsendur . Eftirfarandi tillaga lögð fram : Bæjarráð samþykkir framlagða tillögu að rammaáætlun ársins 2020 og þriggja ára áætlun Fljótsdalshéraðs og vísar henni til afgreiðslu í bæjarstjórn . Samþykkt samhljóða með handauppréttingu . Guðlaugur fór yfir vinnuna við gerð fjárhagsáætlunar 2020 og dagsetningar á afgreiðslu nefnda , bæjarráðs og bæjarstjórnar á sínum tillögum . Nefndir og B-hlutafyrirtæki þurfa að klára afgreiðslu sína í síðasta lagi 24. október . Miðað er við að bæjarráð afgreiði áætlunina 28. október til fyrri umræðu í bæjarstjórn . Einnig kynnti hann nokkra liði sem ekki hafa verið inni í rammanum , en liggur fyrir að þarf að huga að . Áætlunin er áfram í vinnslu . Guðlaugur Sæbjörnsson fjármálastjóri fór yfir stöðuna við gerð fjárhagsáætlunar 2020 , miðað við fram komnar áætlanir frá nefndum B-hlutafyrirtækjum og starfsmönnum . Stefnt er að því að bæjarráð afgreiði tillögur að fjárhagsáætlun til bæjarstjórnar á næsta fundi sínum 28. okt . Guðlaugur fór yfir samantekt sína á fjárhagsáætlunum nefnda vegna ársins 2020 , ásamt þriggja ára áætlun 2021 -2023 og bar saman við þá rammaáætlun sem lögð var fram sl. sumar . Endanleg drög að fjárhagsáætlun verða lögð fyrir næsta bæjarráðsfund til samþykktar . Samþykkt samhljóða með handauppréttingu . Björn Ingimarsson bæjarstjóri lagði fram áætlunina til síðari umræðu í bæjarstjórn . Áður hefur hún verið afgreidd af bæjarráði og við fyrri umræðu í bæjarstjórn , auk þess sem hún var kynnt á opnum borgarafundi 14. nóvember sl . Helstu niðurstöðutölur eru sem hér segir : Rekstrartekjur sveitarfélagsins á árinu 2020 nema 5.024 millj. kr. samkvæmt samstæðu fyrir A og B hluta , en þar af nema rekstrartekjur A hluta 4.549 millj. kr . Eftir fjármagnsliði og afskriftir er rekstrarafkoma ársins jákvæð um 365 millj. kr. í samanteknum A og B hluta . Þar af er afkoma A-hluta jákvæð um 205 millj. kr . Þar af nema heildarskuldir og skuldbindingar A hluta 4.885 millj. kr . Skuldaviðmið samstæðu A og B hluta verður 122,2% í árslok 2020 . Fjárhagsáætlun 2020 - 2023 í heild sinni er að öðru leyti aðgengileg á heimasíðu Fljótsdalshéraðs . Samþykkt samhljóða með handauppréttingu .